polyglot-tagger/wikipedia-language-snippets-filtered huggingface dataset:
මුල්කාලීන 18වන රාජවංශයේ රණකාමී රජවරුනට අසල්වැසි රාජධානිවලින් එල්ලවූයේ සුළු ප්‍රතිරෝධයකි මේ නිසා සිය ආධිපත්‍යය පහසුවෙන් පැතිරවීමට ඔවුනට හැකි විය. 18වන රාජවංශයේ අවසානය වන විට මෙම තත්ත්වය බෙහෙවින් වෙනස් විය. හිටයිට්වරුන් ක්‍රමිකව සිරියාව සහ කනාන් වෙත සිය ආධිපත්‍යය පතුරුවාලූයේ අන්තර්ජාතික දේශපාලනයේ බලවතකු බවට පත්වීමටයි. වන සෙටි සහ ඔහුගේ පුත් වන රැම්සෙස්ට මේ සඳහා මුහුණදීමට සිදු විය.
පුරාතන ඊජිප්තුවේ දහනවවන රාජවංශය යනු ඊජිප්තු නව රාජධානියේ එක් යුගයකි. පාරාවෝ හොරෙම්හෙබ් විසින් සිය අනුප්‍රාප්තිකයා ලෙස නම් කළ අමාත්‍ය වන රැම්සෙස් මෙම රාජවංශයේ ආදිකර්තෘ ලෙස සැලකේ. මෙම රාජවංශය වඩාත් ප්‍රචලිත වූයේ කනාන්හි මෙම රාජවංශය ලද යුධ ජයග්‍රහණ හේතුවෙනි.
සොංදොක් රාජ්‍ය සමයේ උච්චස්ථානයේ දී ටෑං රාජවංශය සමග සම්බන්ධතා වැඩිදියුණු විය. 735දී ටෑං අධිරාජයා වූ ෂුවාන්සොං විසින් සිල්ලා රජු හට නිල වශයෙන් පේ ගංගාවට දකුණින් වූ භූමි ප්‍රදේශය ප්‍රදානය කරන ලදී. මෙය 7වන සියවසේ ගොගුර්යෝව බිඳහෙළූ ටෑං-සිල්ලා ආක්‍රමණවලින් පසුව ටෑං අධිරාජ්‍යය සතුව පැවතුණකි.
සොංදොක් රජුගේ රාජ්‍ය සමය සාපේක්ෂව සාමකාමී සහ සමෘද්ධිමත් යුගයක් විය. කොරියානු විද්වතකු විසින් පවසා ඇති පරිදි ".සිහසුනෙහි පරම අධිකාරය අවසානයේ දී සුරක්ෂිත විය. මේ හේතුවෙන් රාජධානියට අවම වශයෙන් පෙර නොවිඳි අභ්‍යන්තර සාමකාමීත්වයක් අත් කරගත හැකි විය".
ගර්භගෘහයේ ප්‍රවේශයේ උඩළිපතෙහි ශිවගේ රුව කැටයම් කොට ඇත. ගර්භගෘහයේ ප්‍රධාන වන්දනා ප්‍රතිමාව වන ලිංගය සැබෑ එකක් නොවන අතර, එය මුල් ප්‍රතිමාවෙහි අනුරුවකි‍. එහි මුල් ලිංගය දක්නට නොලැබේ. ප්‍රදේශයේ ජනයා විසින් දේවාලයේ පුද පූජා කටයුතු සිදුකරනු ලබයි. ලිංගයෙහි ද්කනට ලැබෙන අනන්‍ය ලක්ෂණය නම් එහි පෘෂ්ඨය මතුපිට කුඩා ලිංග 999ක් කැටයම් කොට තිබීමයි. මෙය ආගමික වැදගත්කමකින් යුතු වන්නේ ලිංගය වටා 1,000 වරක් ප්‍රදක්ෂිණා කළ යුතු බවට මතයක් පැවතීම නිසායි.
බ්‍රිතාන්‍යයන්ගේ ආගමනය සිදුවූ කාලයේ මෙම දේවාලය ජරාවාසව අර්ධව නටබුන් වී පැවතිණි. ශිඛරය මෙන්ම පැති බිත්ති සහ කුළුණු ද ප්‍රතිසංස්කරණය ලක්කෙරිණි. ප්‍රතිසංස්කරණයට ලක්කළ ප්‍රදේශවල වැලිගලෙහි ඇති ලා පැහැය හේතුවෙන් එම ස්ථාන පහසුවෙන් හඳුනාගත හැක. මේවා කැටයම් කොට නොමැති අතර, කිසිදු ආකාරයක මෝස්තරයක් හෝ ප්‍රතිමාවක් දැක්නට නොලැබේ.
මෙම දේවාලය පිහිටා ඇත්තේ ඛෝදාර් ගං ඉවුරේ, ඛජුරාහෝ ගම්මානයේ කිලෝමීටර 6ක භූමි ප්‍රදේශයක පැතිරුණු ඛජුරාහෝ දේවාල සංකීර්ණයේ දක්ෂිණ සමූහයේ ය. මෙය ජෛන මධ්‍යස්ථානයට ආසන්න ඛජුරාහෝ ගම්මානයේ සිට කිලෝමීටර 5ක් දුරින් පිහිටා ඇත. මෙයට ප්‍රවේශ වන මාර්ගය රළු ය.
මෙහි ගෘහනිර්මාණ තුළින් පැරණි ශෛලිය නිරූපණය වන්නේ එය චන්දේල යුග‍යේ අවසානයේ ඉදිවූවක් බැවිනි. එම නිසා ‍මුල්කාලීන දේවාල හා සැසඳීමේ දී ප්‍රතිමා "දැවමය" සහ "ඒකාකෘතික" ස්වභාවයෙන් යුතු යැයි කියනු ලැබේ.
දේවාලයේ ස්ථාන ගණනාවකම වාසල යන නාමය අභිලේඛනය කොට තිබීම නිසා අනුමාන කෙරෙන්නේ එය ප්‍රතිමා නිර්මාණය කළ ප්‍රධාන ප්‍රතිමා ශිල්පියාගේ නාමය බවයි.
තම ගුරුවරයා හමුවූ මොහොත සිහිපත් කළ ධම්මාවාස හිමියන්, උන්වහන්සේගේගේ ජීවිතයේ උතුම්ම මොහොත ලෙසින් එම මොහොත හඳුන්වයි. ඔහු නිස්සරණ වනයට පැමිණි පළමු අවස්ථාවේ දී, අට සිල් සමාදන් වී ලොකු හිමියන්ගේ කුටිය දෙසට ගොස් තිබේ. ලොකු ස්වාමින් වහන්සේ දුටු පසුව වන්දනා කර, උන්වහන්සේගේ ඇඳ අසල වාඩි වී සිට ඇත. එම අවස්ථාවේදී මාතර ලොකු ස්වාමින් වහන්සේ සිය ඇඳ මත වාඩිවී සිට ඇත්තේ, පිටත චාරිකාවකට සූදානම් වෙමින් බඩු බාහිරාදිය මල්ලකට අසුරමිනි.
1931 දී උපත ලද ධම්මාවාස හිමියන්, ළමා කාලයේ පටන්ම නිවන් අවබෝධ කිරීමට දැඩි ආශාවක් දැක්වූ අයෙකු වූ බව, පසු කලෙක උන්වහන්සේ විසින් ප්‍රකාශ කොට ඇත. වයසින් මුහුකුරා ගිය පසුව, නියම භික්ෂුවක් බවට පත්වීම සඳහා කළයුතු දේ ඉගැන්විය හැකි ගුරුවරයෙකු සොයා, ඔහු ගමනක් ආරම්භ කළේය. එහෙත්, ගිය කොතැනකදීවත් නියම ගුරුවරයෙකු ඔහුට හමු වූයේ. ගිය ගිය සෑම තැනකදීම ඔහු බලාපොරොත්තු සුන් කර ගත්තේය.
වයස තිස් ගණන් පමණ වන විට ඔහු මීතිරිගල නිස්සරණ වන සෙනසුනේ දී පැවිදි වීමට ස්ථිර අධිෂ්ඨානයක් තබා ගත්තේය. ඔහුගේ අභිප්‍රායය වූයේ සියලුම ලෞකික ආශාවන් අත්හැරීමයි. ගත වූ දිනයක් දිනයක් පාසා, අත්හැරීමේ සිතුවිල්ල ඔහුගේ මනස තුළ බලවත් විය. විමුක්තිය සඳහා වූ මෙම උද්යෝගය, ඔහු මීතිරිගල නිස්සරණ වනයට පැමිණීමෙන් අනතුරුව ඉතා ප්‍රබල විය.
මීතිරිගල ධම්මාවාස මහ තෙරුන් වහන්සේ මීතිරිගල නිස්සරණ වන සෙනසුනේ තෙවන නායක හිමිපාණන් විය. අපවත් වන විට උන්වහන්සේ මාතර ශ්‍රී ඥානාරාම මාහිමිපාණන් වහන්සේගේ පැරණිම ජීවමාන සිසුවෙකු වූ අතර, පුරා අවුරුදු හතළිහක් නිස්සරණ වනය තුළම ගත කර තිබිණි.
හෝමියෝපති ජනප්‍රිය වීමට තවත් හේතුවක් වන්නේ බෝවන වසංගත රෝග වලට ප්‍රතිකාර වල පෙනෙන්නට තිබු සාර්ථකත්වයයි. 19 වන සියවසේ කොලරාව වැනි වසංගත රෝග වල මරණ අනුපාතය හෝමිෙයෝපති රෝහල්වලට වඩා සම්ප්‍රදායික රෝහල්වලට වැඩි වුයේ ඒවාද නිෂ්පල වීමට අමතරව හානිදායි වීමටද ඉඩ තිබු බැවිනි.
කෙසේ වෙතත්, එහි ආරම්භයේ සිටම, හෝමියෝපති විද්‍යාව තුල විවේචනයට ලක් විය. වික්ටෝරියා රැජිනගේ වෛද්‍යවරයා වූ සර් ජෝන් ෆෝබ්ස් 1843 දී හෝමියෝපති සමච්චලයට ලක්කලේ එවැනි ඉතාමත්ම කුඩා ප්‍රමාණවලින් කිසිදු ප්‍රයෝජනයක් නොමැති බවත් "මිනිසාගේ තාර්කික බුද්ධියට අවනම්බුවක්" බවයි. 1853 දී ජේම්ස් යන්ග් සිම්ප්සන් ප්‍රකාශ කලේ මොනතරම් බලවත් විෂක් වුවත් බිලියන ගණනක් දියාරු කලවිට මිනිසෙකුට නොව මැස්සෙකුටවත් බලපෑමට නොහැකි බවයි.
19 වන සියවසේ විසු ඇමරිකානු වෛද්‍යවරයෙක් සහ කතුවරයෙකු වූ , ජේෂ්ඨ ද 1842 දී රචිත " ග්‍රන්ථයේ හෝමියෝපති ක්‍රමය තදබල ලෙස විවේචනය කර ඇත. 1867දි ප්‍රංශ හෝමියෝපති සමාජය නිරීක්ෂණය කලේ යුරෝපයේ ප්‍රධාන හෝමියෝපති වෛද්‍යවරුන් මෙලෙස ඉතා කුඩා ප්‍රමාණ වලින් ඖෂධලබාදීම අතහැරදමා ඇති බවයි. 1920 දී එක්සත් ජනපදයේ අවසාන හෝමියෝපති පමණක් උගන්වන පාසැල වසාදමනු ලැබුණි.
පසුකාලින විද්‍යාත්මක සොයාගැනීම් තහවුරු වී ඇත්තේ සින්කෝනා ශාකයෙන් මැලේරියාව සුව වන්නේ එහි අඩංගු ක්වීනින් නම් ඖෂධයක් මගින් නම් පරපෝෂිතයා විනාශ කරන නිසා බවත්, එය හානමන්ගේ අදහස් වලට කිසිම සමබන්දයක් නොමැති බවත්ය.
පළමු ඔතොකෝ වා ත්සුරායි යෝ සිනමාහල් චිත්‍රපටය මුදාහැරීමට ප්‍රථම මෙහි ටෙලිනාට්‍ය ප්‍රභේදයක් 1968 සිට 1969 දක්වා විකාශය විය. එය මුලින් නම්කොට තිබුණේ "ගුකෙයි -කෙන්මයි" වහයෙනි. එහි අරුත "මෝඩ සොයුරා සහ නැණවත් සොයුරිය" යන්නයි. මෙම නාමය පැමිණෙන්නේ නයිතේ ටමරුකා හි අවසන් උපසිරැසියෙනි. (නයිතේ ටමරුකාහි ප්‍රධාන චරිතය ද නිරූපණය කරන ලද්දේ අත්සුමි කියෝෂි විසිනි)
කොබයෂි ෂුනිචි විසින් මෙම වැඩසටහන ඔතොකෝ වා ත්සුරායි යෝ ලෙස යළි නම්කරන ලදී. රූපවාහිනී කතාමාලාවේ අවසන් කථාංගයේ දී සර්ප දෂ්ඨනයකින් තොරාජිරෝ මියයයි. මෙම පරිසමාප්තිය නිසා ප්‍රේක්ෂකයින් කෝපයට පත්වූ අතර, ඔතොකෝ වා ත්සුරායි යෝහි චිත්‍රපට ප්‍රභේදය ප්‍රදර්ශනය ඇරඹිණි.
තොරා-සන් අනපේක්ෂිත අයුරින් දිය පවුල වෙත පැමිණෙයි. පුවලේ සාමාජිකයන් ඔහුව දැකීමෙන් ප්‍රීතියට පත්වුවත්, තොරා-සන්ගේ කටයුතු නිසා ගැටලු රැසක්ම පැනනගියි. අනතුරුව ඔහු පැමිණියාක් මෙන් විගසින් නිවසෙන් පිටව යයි.
කෘවල් පැලස්: වෝ ඔෆ් ෆ්ලවර්ස් නැමැති මෙම කතාමාලාව රාජ මාලිගය තුළ සැඟවුණු බිහිසුණු කථාන්දරයක් ප්‍රේක්ෂකයාට ඉදිරිපත් කරයි.මෙම ඓතිහාසික කාලාන්තර නාට්‍යය සඳහා පාදක වී ඇත්තේ සිය රූමත් බව සහ සහජ බුද්ධිය උපකාර කර ගනිමින් ජොසොන්හි ඉන්ජෝ රජුගේ අවධානය දිනා ගැනීමට තැත් කරන රාජකීය උපබිසවක වන ජෝ සෝ-යොං ආර්යාවගේ ක්‍රියා කලාපය පිළිබඳවයි. ඇය සිය අරමුණ සාර්ථකත්වයට පත් කරගන්නා විට, ඇය ලබන බලයත් සමග මාලිගයේ රුධිර වැගිරීම් සහිත විශාල අරගලයක් පැන නගියි.
ජෝ සෝ-යොං රාජකීය උපබිසවහට සිය පුත්‍රයාව ජොසොන් රාජ්‍යයේ අනාගත රජු බවට පත්වනු දැකීමට අවශ්‍ය වෙයි. සිය අරමුණ ඉටු කරගැනීම සඳහා ඇය කිම් ජා-ජොම්ගේ සහාය ලබාගන්නා අතර, ඉන්ජෝ රජුව සිය පාර්ශ්වය වෙත නම්මා ගැනීමට උත්සාහ කරයි. එසේම ඇයට කිරුළ හිමි කුමරු වූ සොහ්යුන් කුමරුගේ කරදරයෙන් මිදීමට ද අවශ්‍ය වේ.
2013 වර්ෂයේ පැවති ස්ටාර් සම්මාන උළෙලේ දී මෙම නාට්‍යයේ දී ප්‍රදර්ශනය කළ රංගන ප්‍රතිභාව වෙනුවෙන් කිම් හ්යුන්-ජූ නිළිය විශිෂ්ට සම්මානය සඳහා නිර්දේශ වූවා ය. මෙම රූපවාහිනී කතාමාලාව ඇතැම් අවස්ථාවල දී බ්ලඩ් පැලස් ලෙස ද හඳුන්වයි.
නාම්කරණ් යනුවෙන් හැඳින්වෙන්නේ ඉන්දියානු හින්දි ප්‍රේම වෘත්තාන්ත නාට්‍ය රූපවාහිනී කතාමාලාවකි. 2016 සැප්තැම්බර් 12වන දින විකාශය ඇරඹි මෙම කතාමාලාව මේ වන විට ඉන්දියාවේ ස්ටාර් ප්ලස් රූපවාහිනී නාළිකාව ඔස්සේ විකාශය කෙරෙමින් පවතියි. සඳුදා සිට සෙනසුරාදා දක්වා ඉන්දියානු සම්මත වේලාවෙන් ප.ව. 9:00ට මෙම කතාමාලාව විකාශය වේ. මේ සඳහා පාදක වී ඇත්තේ මහේෂ් භාට්ගේ ජීවන කථාව ඇසුරෙන් නිමවූ 1998 චිත්‍රපටයක් වූ සාඛ්ම් චිත්‍රපටයයි.
හම්බන්තොට පිහිටි මාටෙලෝ කුළුණ යනු, මාටෙලෝ කුළුණ ( 1794 වසරෙහිදී බ්‍රිතාන්‍ය රාජකීය නාවික හමුදාවෙහි ප්‍රහාරයෙන් විනාශ නොවී බේරුණු කෝර්සිකාවෙහි ටොරා ඩයි මෝටෙලා තුඩුවෙහි පිහිටි 15වන-සියවසෙහි බලකොටුවක්) විසින් ආවේශිත කුඩා වෘත්තාකාර හැඩැති බලකොටුවකි.
1803 වසරෙහි සැප්තැම්බරයෙහිදී, හම්බන්තොට කෙටි නැවතුමක යෙදුනු නෞකාව විසින් රාජකීය කාලතුවක්කු හමුදාවෙහි අටදෙනෙකුගේ ඇණියක් ගොඩ බස්වන ලද අතර, පසුව සිදුවූ උඩරට ප්‍රහාරයක් මැඩපැවැත්වීමට ඉවහල් වන අයුරින් බ්‍රිතාන්‍ය බල ඇණිය එය වෙතින් ශක්තිමත් කෙරිණි.
වං ගොන් උතුරු චීනය සමග රාජ්‍ය තාන්ත්‍රික සම්බන්ධතා ඔස්සේ සිය රාජ්‍යය නීත්‍යානුකූල බව තහවුරු කර ගැනීමට උත්සාහ දරන විට, ග්යොන් හ්වොන් එයම දකුණු චීනයේ, වි‍ශේෂයෙන්ම වුයුඒ පාලකයින් සමග ඉටු කරගන්නට උත්සාහ දැරී ය. කෙසේනමුත්, හුබෙක්ජේ රාජධානිය පැවති සමයේම චීනයේ කලබලකාරී පංච රාජවංශ සහ දස රාජධානි යුගය පැවති හෙයින් රාජ්‍ය තාන්ත්‍රික සබඳතා මාර්ගයෙන් යුධ ආධාර ඉල්ලීමට කිසිදු පාර්ශ්වයක් උත්සාහ දැරූයේ නැත.
935දී, ග්යොන් හ්වොන් සිය පුතුන් අතුරින් සිව්වන පුත්‍රයා වූ ග්‍යුම්ගං හුබෙක්ජේහි කිරුළහිමි කුමරු ලෙස තෝරාගන්නා ලදී. මේ හේතුවෙන් ඔහුගේ වැඩිමහල්ම පුත්‍රයා වූ සින්ගොම් සිය සොහොයුරන් සමග කුමන්ත්‍රණය කොට සිය පියාව ගිම්ජේහි ග්‍යුම්සන්සාවල සිර කළේ ය. ග්‍යුම්ගං කුමරුන්ව ඝාතනය කළ සින්ගොම් සිහසුන පැහැරගත්තේ ය. කෙසේනමුත්, ග්යොන් හ්වොන් ගොර්යෝව වෙත පලාගියේ ය.
සිය නාමය ලෙස හුබෙක්ජේ යන්න යොදා ගැනීමෙන් මෙම රාජ්‍යය පුරාතන බෙක්ජේ රාජධානියේ නීත්‍යානුකූල අනුප්‍රාප්තික රාජ්‍යය තමන් බව පෙන්වීමට උත්සාහ දරා ඇත. බෙක්ජේ රාජධානිය 660දී සිල්ලාව විසින් යටත් කරගන්නා තෙක්ම කොරියානු අර්ධද්වීපයේ නිරිතදිග ප්‍රදේශවල බලය බෙක්ජේ රාජ්‍යය සතුව පැවතිණි.
කෙසේනමුත්, 930දී අන්දොං අසල ගෝචං සටනේ දී මෙම හමුදා යළි ගැටෙන්නට විය. එහි දී ගොර්යෝව තීරණාත්මක ජයග්‍රහණයක් හිමි කරගත්තේ ය. හුබෙක්ජේ රාජ්‍යය යළි එහි මුල් භූමිය වෙත පලවා හැරුණු අතර, 934 හොංසොංහි පරාජයෙන් පසු එය තවත් දුර්වල විය.
රාජ්‍යය පැවති කාලයේ වැඩි ප්‍රමාණයක් හුබෙක්ජේ රාජ්‍යයට නාජු ප්‍රදේශයේ වං ගොන්ගේ නාවික ආක්‍රමණවලට එරෙහිව සටන් කිරීමට වැය විය. මේ හේතුවෙන් දකුණු චීන රාජධානි සමග වෙළඳ සහ රාජ්‍ය තාන්ත්‍රික සබඳතාවලට බාධා පැමිණියේ ය.
තමන් රජු ලෙස ප්‍රකාශ කිරීමෙන් පසුව, ග්යොන් ‍හ්වොන් භාර්යාවන් ගණනාවක් විවාහ කොට ගත් අතර, ඔහුගේ පළමු බිසවට දාව උපන් පුතුන් 8 දෙනා හැරුණු විට, සෙසු බිසෝවරුන්ගෙවන් ඔහුට පුත්‍රයින් 10 දෙනකු වූ බැව් කියැවේ.
හුබෙක්ජේ රාජ්‍යයේ අවසන් වර්ෂය හැර සෙසු වර්ෂවල එය පාලනය කරන ලද්දේ ග්යොන් හ්වොන් විසිනි. ඔහුගේ පෞද්ගලික පාලන ශෛලිය රාජ්‍යයේ ඉරණම කෙරෙහි බෙහෙවින් බලපෑවේ ය.
ස්වරාගිනි — ජෝදෙයින් රිෂ්තොන් කේ සුර් හෙවත් සරලව ස්වරාගිනි යනුවෙන් හැඳින්වෙන්නේ ඉන්දියානු රූපවාහිනී කතාමාලාවකි. 2015 මාර්තු 2වන දින කලර්ස් ටීවී නාළිකාව ඔස්සේ විකාශය ඇරඹි මෙය සඳුදා සිට සිකුරාදා දක්වා දිනවල විකාශය විය. පසුව 2015 දෙසැම්බර් 14 දින රිෂ්තේ නාළිකාව ඔස්සේ සඳුදා සිට ඉරිදා දක්වා දිනවල මෙය විකාශය වීම සිදු විය. අරාබි බසට හඬකැවුණු මෙම කතාමාලාව බොලිවුඩ් නාළිකාව ඔස්සේ යන තේමාවෙන් විකාශය විය.
ස්වරා සංස්කාර්ගේ සත්‍යය දැනගනියි. ඇය ඔහුගේ වැරදි වැටහීම දුරු කර සත්‍යය වටහා දෙයි. සංස්කාර් සැමදෙනාගෙන්ම සමාව ඉල්ලා සිටියි. කෙසේනමුත්, ස්වරා තමන්ට ද්‍රෝහී වූ බව ලක්ෂ්හට ඒත්තු ගන්වන රාගිනී ලක්ෂ් සමග විවාහ වෙයි.ශෝභා කෝමා තත්වයෙන් මිදී යළි පැමිණෙන අතර, ඇය රාගිනීගේ සත්‍යය හෙළි කළ ද, කිසිවකු එය විශ්වාස නොකරයි. ෂර්මිෂ්තා සහ ෂේඛර් දික්කසාද වන්නේ ෂර්මිෂ්තා ස්වරා විශ්වාස කිරීමත් සහ ෂේඛර් රාගිනීව විශ්වාස කිරීමත් හේතුවෙනි. සංස්කාර් සමග විවාහ වන ස්වරා ලක්ෂ්ගේ නිවසට පැමිණෙයි.
ස්වරා බෙංගාලි පවුලකින් පැවතෙන්නියක වන අතර, රාගිනී අයත් වන්නේ මාර්වාරි පවුලකටයි. මෙම පවුල් දෙකම අසල්වැසියන් වුවත්, ස්වරා සහ රාගිනීගේ මිත්තණියන් එකිනෙකා කෙරෙහි දරන්නේ යහපත් අදහස් ‍නම් නොවේ. ස්වරා සහ රාගිනී අර්ධ-‍සොයුරියෝ වෙති. ස්වරාගේ මව සහ රාගිනීගේ පියා අතර අතීතයේ රහස් සම්බන්ධයක් පැවතී තිබේ. ස්වරා මේ පිළිබඳ දැනගන්නා අතර, ඇය සහ රාගිනී එක්ව සිය දෙමව්පියන් විවාහ කරවති.
රාගිනී විසින් සංස්කාර් සහ ලක්ෂ්ගේ මෑණියන් ස්වරාට එරෙහිව පොළඹවන්නේ ඇය ඔවුන්ගේ පුතුන් දෙදෙනාම සමග කාලය ගතකරන බව පවසමිනි. පසුව, රාගිනී පිළිබඳ සත්‍යය හෙළි වන අතර, ස්වරා විසින් ඇයව නිවසෙන් පලවා හරියි. රාගිනී කිසිදු ස්ථානයක ද්කනට නොලැබේ. නමුත් ලක්ෂ් රාගිනීව පැහැර ගනියි. රාගිනීව යළි හමුවන විට ඔහු එම වරදට ස්වරාව හසු කරන්නට තැත් කරයි. කෙසේනමුත්, ඔහුව සිරභාරයට යැවෙයි.
ලක්ෂ් රාගිනීගේ සත්‍යය දැන ගනියි. මඳ කලකින්ම, ස්වරා, සංස්කාර් සහ ලක්ෂ් රාගිනී පිළිබඳ හෙළි කරති. ෂර්මිෂ්තා සහ ෂේඛර් යලි සමාදාන වන අතර, ඔවුන්ගේ දියණියන් ද යළි පැමිණෙති. නමුත් අමතක වීමේ රෝගයක් ව්‍යාජ ලෙසින් මවා පාන රාගිනී නැවත ලක්ෂ් වෙත යයි. ස්වරා ද සංස්කාර් වෙත යළි පැමිණෙයි. ලක්ෂ්හට ස්වරා සමග සම්බන්ධයක් ඇරඹීමට අවශ්‍ය වුවත්, ඇය ඒ පිළිබඳ තැකීමක් නොකරන්නී ය.
ස්වරාගිනී සඳහා පාදක වී ඇත්තේ අර්ධ සොයුරියන් දෙදෙනකු වන ස්වරා සහ රාගිනීගේ සොඳුරු සහ කටුක අත්දැකීම් අලලා ය. හෙලී ෂා, වරුන් කපූර්, තේජස්වි ප්‍රකාශ් වයංගාන්කර් සහ නාමිෂ් තනේජා යන නළු නිළියන් විසින් පිළිවෙලින් ස්වරා, සංස්කාර්, රාගිනී සහ ලක්ෂ්‍ය යන චරිත නිරූපණය කරයි.
දෙමළ බසින් හඬකැවුණු මෙම කතාමාලාව රාජ් ටීවී නාළිකාව ඔස්සේ ගංගා යමුනා යන නාමයෙන් 2916 ජූනි 6 දින විකාශය වූයේ එතෙක් දීර්ඝතම දෙමළ රූපවාහිනී කතාමාලාව වූ සින්දු භෛරවී කතාමාලාව විස්ථාපනය කරමින් ප.ව. 7 කාල අවකාශයට ය.
වර්තමානයවන විට, සොහොන්ගැබ් ත්‍රිත්වයක් පමණක් මහජන ප්‍රදර්ශණයට විවෘත කර ඇත. වර්ෂ 1989 වවන තෙක් මේවායේ කැණීම් සිදුනොවූ නමුත් නව පුරාවිද්‍යාත්මක ගවේෂණයන් සඳහා සැළසුම් සහ වැඩිදුර සොහොන්ගැබ් විවෘත කිරීමට අදහස් සංසරණය වෙමින් පැවතුණි.මේවා හි දැකගත හැකිය: , ; , ; .
මිං රාජවංශයේ රාජකීය සොහොන්ගැබ් පිහිටුවීමේදී ප්‍රවේසම් සහගතව ෆෙං ෂුයි මූලධර්ම භාවිතයට ගැණිනි. මෙයට අනුව, නරක ආත්ම සහ අශුභ සුළග සමපාතව උතුරු දිශාවට හරවන ලදි.මෙම නිසා දුනු හැඩැති නිම්න ප්‍රදේශ සහිත වූ ජුන්ඩු කන්දේ, බීජිං හි උතුරු ප්‍රදේශය ඒ සඳහා තෝරාගන්නා ලදි. මෙම වර්ග කිලෝමීටර් 40 ක භූමි ප්‍රදේශය පුරාතන කදු, කළු පැහැති බිමක් සහිත නිහඬ නිම්නයක්, නිශ්චල ජලය සහ වෙනත් අවශ්‍යතා වන මිං යුගයේ විශාල සුසානභූමියක් සඳහා වන ෆෙං ෂුයි මූලධර්ම වලින් ආවරණය විය.
මෙහි සංකීර්ණය තෙක් දිවෙන "ආත්ම මග" නමින් හැඳින්වූ මාර්ගයන්හි , පේළියට පිහිටවූ උද්‍යාන සතුන් සහ නිලධාරීන්ගේ පිළිම ඇති අතර, ඉදිරි ද්වාරය හා සම්බන්ධ කරන ලද ආරුක්කු ත්‍රිත්වය සහිත රතු පැහැයෙන් වර්ණ ගැන්වූ ගේට්ටුව "ශ්‍රේෂ්ඨ රතු ද්වාරය " ලෙස හැඳින්වේ. ආත්ම මග හෙවත් පාරිශුද්ධ මාර්ගය ආරම්භ වන්නේ ඉදිරි ප්‍රදේශයේ ඇති සුවිසල් පාෂාණමය ආරුක්කු පේළියකිනි. 1540දී, මිං රාජවංශ සමයේදී ඉදිකරන ලද මෙම ආරුක්කු සහිත මාර්ගය අදටත් චීනයේ පවතින විශාලතම පාෂාණමය ආරුක්කු නිරූපිත මාර්ග වලින් එකකි.
ඩිංලිං කැණීම ආරම්භ වූයේ 1956 දීය. ගුඔ මොරුඔ සහ වූ හැන් විසින් නායකත්වය ගත් විද්වතුන් ප්‍රමුඛ කැණීම් කණ්ඩායමක් බීජිං අසළ පිහිටි විශාලතම සහ පැරණිම සොහොන්ගැබ වන යොංලෙ අධිරාජයාගේ, චංලිං සොහොන්ගැබ කැණීමට පටන්ගත් අතර මේ සඳහා තිබූ විරෝධතාවය එවකට චීන අගමැති වූ චෞ එන්ලායිගේ අනුමැතිය හිමිවීමෙන් නැතිවිය. කෙසේ නමුත් මෙම සැළසුමට ,පුරාවිද්‍යාඥයන් විරෝධය දක්වන ලදි.ඇයිද යත් චැංලිං සොහොන්ගැබේ තිබූ වැදගත්කම සහ මහජන පැතිකඩ හේතුවෙනි.
ඩිංලිං , යනු මිං රාජවංශයේ භූමදාන ප්‍රදේශයේ සොහොන්ගැබ් දහතුනෙන් එකකි. මෙම සොහොන් ගැබෙහි වන්ලී අධිරාජයා, ඔහුගේ අගබිසව සහ තායිචං අධිරාජයාගේ මව භූමදානකොට ඇත. මෙය දැනට කැණ ඇති එකම මිං සොහොන්ගැබයි. මෙහි ඇති නෂ්ටාවශේෂ සොයාගැනීම මහජන චීන සමූහාණ්ඩුව,පිහිටුවීමෙන් අනතුරුව නොඉඳුල් රාජකීය සොහොන්ගැබක් කැණීමෙන් කරන ලද ප්‍රථම අනාවරණය කිරීමකි.
මිං රාජ සමය වනවිට සාමාන්‍ය ජනයා හට රාජකීය සොහොන්ගැබ් වලට ඇතුළුවීම පවා තහනම් විය.නමුත් 1644 දී ලී ෂීචෙං' ගේ හමුදාව එම සොහොන්ගැබ් කොල්ලකන ලද අතර එම වසරේ අප්‍රේල් වලදී බීජිං ආක්‍රමණය කොට යටත් කරගැනීමට ප්‍රථමයෙන් සොහොන්ගැබ් බොහෝමයකට ගිනිතබන ලදි.
මිං අධිරාජවරුන්ගේ ඉහත දැක්වූ සොහොන්ගැබ් දහතුනට පරිබාහිරව වෙනත් ස්ථාන වල භූමදාන කර ඇතැයි සැළකෙන අධිරාජවරුන් වන්නේ: හොංවූ අධිරාජයා, කං අධිරාජයා, ජිආන්වෙන් අධිරාජයා, ජිංතායි අධිරාජයා, සහ ෂිආන් අධිරාජයා යන අයයි.
වත්මන වනවිට, මිං සොහොන්ගැබ් සහිත ප්‍රදේශය ලෝක උරුම ප්‍රදේශයක් බවට පත්කර ඇත. බීජිං සහ ලිඔනින්ග් පළාත්හි මිං සහ චිංග් රාජ වංශවල රාජකීය සොහොන්ගැබ්, පවතින ප්‍රදේශද මීට ඇතුළත් කර ඇත.
එහෙයින් චැංලිං සොහොන්ගැබ කැණීම වෙනුවට, තෙවන විශාලතම මිං සොහොන්ගැබ වූ ඩිංලිං කැණ අත්හදාබැලීමට තීරණය විය. වර්ෂ 1957දී කැණීම අවසන් වූ අතර කෞතුකාගාරය පිහිටුවනු ලැබුවේ වර්ෂ 1959දීය.
මිං සොහොන්ගැබ් ලෝක උරුම ප්‍රදේශ යටතට ගොනුකරන ලද්දේ 2003වසරේ අගෝස්තු මාසයේදීය. මේවා "මිං සහ චිං රාජවංශවල රාජකීය සොහොන් ගැබ්"යන නිල නාමය යටතට තනිතනිව ඇතුළතකොට ඇත.
ප්‍රකෘති යනු "ඕනෑම දෙයක, මුල් හෝ ප්‍රාථමික ද්‍රව්‍යයක මුල් ස්වභාවය, ස්වභාවික ස්වරූපය හෝ තත්ත්වයයි. හින්දු ආගමේ ප්‍රකෘති සංකල්පය තරයේ සඳහන් වේ. බ්‍රහ්ම වෛවර්ත පුරාණය, දේවී භාගවත පුරාණය ආදි ග්‍රන්ථයන්ට අනුව හින්දු දෙවඟනන් පස් දෙනෙකු ප්‍රකෘතියේ ස්ත්‍රී පුද්ගල නිරූපණයන් ලෙස සැලකේ. දේවී භාගවත පුරාණයට අනුව මෙම පංච ප්‍රකෘතීන් ප්‍රකට වන්නේ මූලප්‍රකෘතිය හෙවත් භුවනේශ්වරී දේවියගෙනි. එම පංච ප්‍රකෘතීන් වන්නේ:
ත්‍රිදේවයන් ඔවුන් හා සමාන ත්‍රිදේවයන් සමඟින් අනන්ත විශ්වයන් ප්‍රමාණයක්, බුවනේශ්වරී දේවියගේ පාද පද්මයේ නිය තුළින් දුටුවේය. සමහරක් බ්‍රහ්ම විසින් නිර්මාණය කරන ලද අතර, සමහරක් විෂ්ණු විසින් පවත්වා ගෙන යන අතර අනෙක් ඒවා රුද්‍ර විසින් විනාශ කරනු ලැබේ.
භුවනේශ්වරී දේවිය යනු දස මහාවිද්‍යාවන් අතර සිව්වැන්නිය මෙන්ම මහාදේවියගේ අග්‍රගණ්‍ය ස්වරූපයන්ගෙන් එකකි. විශ්වයට ආකරයක් දුන් භුවනේශ්වරී දේවිය ආදි පරාශක්තිය ලෙසින් දේවී භාගවත පුරාණය තුළ දක්වා ඇත.
බුවනේශ්වරී යන වචනය බුවන ඊශ්වරී යන වචනවල සංයෝගයකි. එයි අරුත වන්නේ "ලෝකයට අධිපති දෙවඟන" හෝ "විශ්වයට අධිපති දෙවඟන" යන්නයි.
මෙහි පළමු කථාංගය මුලින් රූගත කෙරුණේ 2014 දෙසැම්බර් 12 දින ය. නමුත් දෙසැම්බර් 13 දින ඇති වූ ගින්නක් හේතුවෙන් යොන්චොන් ප්‍රාන්තයේ මේඩ්ස් කට්ටලය විනාශ විය. එහි දී කාර්ය මණ්ඩලයේ එක් සාමාජිකයකු මරණයට ද පත් විය. මෙලෙස මරණයට පත්වූයේ පිටපත් සම්බන්ධීකාරක යොම් හ්යේ-සුන් ය. මෙහි ප්‍රතිඵලයක් ලෙස, මෙම කතාමාලාව රූගත කිරීම සති හයක් පුරාවට අත්හැර දමා තිබිණි.
ධෲව් තවමත් තප්කි කෙරෙහි සිතන බව වටහා ගන්නා වසු, ධෲව්හට ශ්‍රද්ධා නැමැති තරුණියව විවාහ කරදීමට උත්සුක වන්නී ය. මඳ කලකින්ම ශ්‍රද්ධා යනු යහපත් තරුණියක නොවන බව තප්කි සහ බිහාන් වටහා ගනිති. ඔවුහු ධෲව් සහ ශ්‍රද්ධාගේ විවාහය වැළැක්වීමට උත්සාහ දරති. නමුත් එය අසාර්ථක වේ. සැමදෙනාම තප්කි කෙරෙහි අවධානය යොමු කරමින් ඇයව අගය කරනු දකින ශ්‍රද්ධා තප්කිට වෛර කරයි. ශ්‍රද්ධා හැමවිටම තප්කිට හිංසා කරන්නට උත්සාහ දැරුව ද, එය අසාර්ථක වේ.
තප්කි ප්‍යාර් කි යනුවෙන් හැඳන්වෙන්නේ 2015 මැයි 25 දින කලර්ස් ටීවී නාළිකාව ඔස්සේ විකාශය ඇරඹි ඉන්දියානු රූපවාහිනී මාලා නාට්‍යයකි. මෙය ඉන්දියා සම්මත වේලාවෙන් ප.ව. 6:30ට දිනපතා විකාශය විය. මෙම කතාමාලාව මගින් තප්කි යන සුරතල් නාමයෙන් හඳුන්වන ගොත ගසන යුවතියක පිළිබඳ නිරූපණය වේ.
දෙමළ බසින් හඬකැවුණු මෙම කතාමාලාව ඉන්දිරා – පුතුමෛ පෙණ් යන නාමය ඔස්සේ ඉන්දියාවේ රාජ් ටීවී නාළිකාවෙන් විකාශය වේ. එය එරට වේලාවෙන් ප.ව. 9.00ට සඳුදා සිට සෙනසුරාදා තෙක් විකාශය කෙරේ.
ජිග්‍යාසා සිං, මනිෂ් ගොප්ලානි, සෙහ්බාන් අසිම්, අංකිත් බාත්ලා, සහ ෂීනා බජාජ් යන නළුනිළියෝ තප්කි ප්‍යාර් කි හි ප්‍රධාන චරිත නිරූපණය කරති.
මුර්යොං රජුගේ සොහොන්ගැබ හෙවත් සොංසන්-රි සොහොන් අං. 7 යනුවෙන් හැඳින්වෙන්නේ ක්‍රි.ව. 501 සිට 523 දක්වා බෙක්ජේ රාජධානිය පාලනය කළ මුර්යොං රජුගේ සහ ඔහුගේ රැජිනියගේ පුරාතන සොහොන් ගොඩැල්ලයි. සොරුන්ගේ ග්‍රහණයට නතු නොවූ බෙක්ජේ සොහොන්ගැබ් අතිශයින් විරළ නිසා මෙම නොඉඳුල් සොහොන්ගැබ කොරියාවේ විශිෂ්ටතම පුරාවිද්‍යා සොයාගැනීමක් ලෙස සැලකේ. තුන් රාජධානිවලින් එකක් වන බෙක්ජේ රාජ්‍යය පිළිබඳ තොරතුරු සපයන ප්‍රභවයක් ලෙස ද මෙය තීරණාත්මක වේ.
මෙම සොහොන්ගැබ සොයාගැනුණේ 1971දී අං. 5 සහ 6 සොහොන්වල ජලාපවහන කටයුතු සිදු කිරීමේ දී අහම්බෙනි. සහස්‍රකයක් පුරාවට එය නිධන් සොරුන්ගේ සහ මංකොල්ලකරුවන්ගේ ග්‍රහණයට නතු නොවී පැවතිණි. මෙය විවෘත කළේ රජුගේ සහ අගබිසවගේ දේහයන් තැන්පත් කොට සියවස් පහළොවකට පසුවයි.
මෙම සොහොන්ගැබ පිහිටියේ වර්තමාන දකුණු කොරියාවේ චුංචොංනම්-දෝ පළාතේ ගොංජුහි ය. කොරියානු ඓතිහාසික අඩවිය අංක 13 ලෙස එය නම්කොට ඇත. මුර්යොං රජුගේ සොහොන්ගැබ දකුණු කොරියානු රජයේ තාවකාලික ලෝක උරුම අඩවි ලැයිස්තුවට ඇතුළත් කොට ඇත.
2012දී අශ්විනී, ඒක්තා කපූර්ගේ ඓතිහාසික මාලා නාට්‍යයක් වූ ජෝධා අක්බර් කතාමාලාවේ මහම් අංගාගේ චරිතය සඳහා තෝරාගැනිණි. මහම් අංගා යනු අක්බර් අධිරාජයාගේ කිරි මවයි. මෙම චරිතය නිරූපණය හේතුවෙන් ඇය විචාරක පැසසුමට ලක් වූ අතර සම්මාන ද හිමි කරගත්තා ය. මේ වෙනුවෙන් ඇය ඍණාත්මක චරිතයක හොඳම නිළිය සඳඑා ඉන්දියානු ටෙල්ලි සම්මානය සහ ඍණාත්මක චරිතයක හොඳම නිළිය සඳහා වන බොරෝප්ලස් ස්වර්ණ සම්මානය ද හිමි කරගත්තා ය.
ඇගේ රංගන ප්‍රතිභාව බොහෝ දෙනා විසින් හඳුනාගන්නා ලද්දේ ඒක්තා කපූර්‍ගේ සෝප් ඔපෙරාවක් වූ කසම් සේ කතාමාලාව තුළිනි. මෙහි ඇය ජිග්‍යාසා වාලියා නැමැති එදිරිවාදී චරිතයක් නිරූපණය කළා ය. මෙම චරිතය වෙනුවෙන් ඇය ඍණාත්මක චරිතයක හොඳම නිළිය සඳහා වන ඉන්දියානු රූපවාහිනී ඇකඩමි සම්මානය, ඍණාත්මක චරිතයක හොඳම නිළිය සඳහා ඉන්දියානු ටෙල්ලි සම්මානය සහ තවත් සම්මාන ගණනාවකින් පිදුම් ලැබුවා ය.
අශ්විනී කල්සේකර් යනුවෙන් හැඳින්වෙන්නේ ඉන්දියානු නිළියකි. ඇය වඩාත්ම ප්‍රකට වූයේ ඒක්තා කපූර්ගේ සෝප් ඔපෙරාවක් වන කසම් සේ කතාමාලාවේ ජිග්‍යාසා වාලියාගේ චරිතය සහ ඒක්තා කපූර්ගේම නිෂ්පාදනයක් වූ ජෝධා අක්බර් ඓතිහාසික මාලා නාට්‍යයේ මහම් අංගාගේ චරිතය නිරූපණය කිරීම හේතුවෙනි.
1990 දශකයේ මැද කාලයේ රූපවාහිනී රංගන ක්ෂේත්‍රයට පිවිසුණු ඇය ශාන්ති, ., අන්ජානේ, සිද්ධාන්ත් සහ කේ. ස්ට්‍රීට් පාලි හිල් වැනි රූපවාහිනී කතාමාලාවන් ගණනාවකට සම්බන්ධ වූවා ය.
1996දී, අශ්විනී මරාඨි චිත්‍රපටයක් වූ තුලා ජාපර් ලා චිත්‍රපටයට රංගනයෙන් දායක වූවා ය. ඉන් අනුතරුව ඇය මරාඨි චිත්‍රපට ගණනාවකටම සහාය චරිත නිරූපණයෙන් දායක වූවා ය.
2014දී, අශ්විනී ඒක්තා කපූර්ගේම තවත් සෝප් ඔපෙරාවක් වූ ඉත්නා කරෝ නා මුජේ ප්‍යාර් කතාමාලාවේ අතිශයින් වෙනස් නූතන චරිතයක් සඳහා තෝරාගැනිණි. මෙම චරිතය පෑම් ඛන්නා නම් විය.
මිශනාරිවරුන් ලංකාවේ විවිඩ ප්‍රදේශවල සේවය උදෙසා ව ගියෝය. කුවෝන්ස් හා ලින්ච් යාපනයටත්, ඔල්ට් මඩකලපුවටත්, අර්ස්කයින් මාතරටත් පිටත්ව ගිය අතර ක්ලෆ් ගාල්ලේ රැදී සිටියේය. පවුල් හේතුන් මත බොම්බෙ රැදී සිටි හාවර්ඩ්, 1815 මුල් බාගයෙදි ගාල්ලට පැමිණි අතර, ඔහු නැවත කොළඹ මිශනාරි සේවය උදෙසා පිටත්ව ගියේය. පසුව ක්ලෆ් ද, කොළඹට පැමිණි අතර, ගාල්ලේ මිශනාරි සෙවය අර්ස්කයින් වෙත පැවරුණේය.
පණ්ඩිත් ආරුමුග නාවලර් සමග, පීටර් පර්සිවල් දෙමළ බසට බයිබලය පරිවර්තනය කළේය. තවද පීටර් පර්සිවල් විසින් ලියන ලද ඇන්ග්ලෝ-දෙමළ ශබ්ද කෝෂය හා දෙමළ හිතෝපදේශ එකතුව , එහි ඉංග්‍රීසි පරිවර්තනය සමග යාපනය පොත් සංගමය විසින් පලකරන ලදි. මෙය ඇමරිකානු ලංකා දූත මෙහෙවර මගින් මුද්‍රණය කල ප්‍රතම දමිල පොත් දෙක විය. ඔහුගෙ “ : , , , & ” 1854දි මුද්‍රණය විය.
ශ්‍රි ලංකාව තුල පවතින රෙපරමාදු ක්‍රිස්තියානි නිකායක් වන ශ්‍රි ලංකා මෙතොදිස්ත සභාව,1814 ජුනි 29 වන දින පිහිටුවන ලදි. මෙම සභාව දේවස්ථාන පිළිබඳ ලෝක සභාව, අසියානු ක්‍රිස්තියානි සම්මේලනය, ශ්‍රි ලංකා ජාතික ක්‍රිස්තියානි මණ්ඩලය හා ලෝක මෙතොදිස්ත මණ්ත්‍රණ සභාවෙ සාමජිකයෙකි.
1834 වකවනුවෙදි, කාන්තාවන්ගෙ අධ්‍යාපනයට එරෙහිව ආකල්ප පැවතියද, මිශනාරිවරුන් විසින් වෙම්බඩි උසස් බලිකා විද්‍යාලය ආරම්භ කළෝය.
සිය අවසන් දිනවල, ගුං යේ තමන් බුදුවරයකු බව ප්‍රකාශ කළ අතර, ඔහු කෲර පාලකයකු ලෙස කටයුතු කළේ ය. ඔහු තමන්ට විරුද්ධ ඕනෑම අයකු මරා දැමීමට පසුබට නොවී ය. ඔහු සිය භාර්යාව වූ ගං ආර්යාව පවා මරාදැමූයේ ය. එහි ප්‍රතිඵලයක් ලෙස 918දී ඔහුගේ සෙන්පතීන් සිව් දෙනකු වූ හොං යු , බේ හ්යොන්-ග්යොං , ෂින් සුං-ග්යොම් සහ බොක් ජි-ග්යොම් යන අය විසින් තේබොං රාජ්‍යය බලයෙන් පහකොට වං ගොන්ය සිහසුනට පත්කළේ තේජෝ රජ යන නාමයෙනි.
මෙම රාජ්‍යයේ මුල් නාමය ගොර්යෝ යන්නයි. එය ක්‍රි.ව. 5වන සියවසේ සිට මැංචූරියාවේ සහ උතුරුදිග කොරියානු අර්ධ්ද්වීපයේ පැතිර තිබූ ගොගුර්යෝ නැමැති රාජධානියේ නිල නාමය අනුව යෙදූවකි. 904දී ගුං යේ විසින් සිය රාජ්‍යයේ නම මාජින් ලෙස වෙනස් කරන ලදී අවසානයේ 911දී එය තේබොං ලෙස වෙනස් කරන ලදී. වං ගොන් විසින් ගුං යේව සිහසුනෙන් පහකොට ගොර්යෝහි තේජෝ ලෙස සිහසුනට පත්වූ අතර, ඔහු විසින් රාජ්‍යයේ මුල් නාමය වූ “ගොර්යෝ” යන්න යළි ස්ථාපනය කරන ලදී.
905දී ගුං යේ සිය අගනුවර සොන්ගක් සිට චෝල්වොන් වෙත ගෙනගියේ ය. තේබොං රාජ්‍යය එහි උච්චස්ථානයට පත්ව සිටි සමයේ එයට වර්තමාන උතුරු සහ දකුණු හ්වංහේ, ග්යොංගි, ගංවොන්/කංවොන්, ප්යොංග්යෑං, උතුරු චුංචොං යන පළාත් සහ දකුණු ජොල්ලා පළාතේ දකුණු ප්‍රදේශය ද අයත්ව පැවතිණි.
තේබොං යනුවෙන් හැඳින්වෙන්නේ පසුකාලීන තුන් රාජධානි යුගයේ ක්‍රි.ව. 901දී ගුං යේ විසින් කොරියානු අර්ධද්වීපය තුළ පිහිටුවූ රාජ්‍යයකි.
ගුං යේගේ රාජ්‍යය, වං ගොන්ගේ රාජ්‍යයෙන් වෙන්කර හඳුනා ගැනීම සඳහා පසුකාලීන ඉතිහාසඥයින් විසින් මෙම රාජධානිය පසුකාලීන ගොගුර්යෝ හෝ එහි අවසන් නාමය වූ තේබොං ලෙස හඳුන්වනු ලබයි.
බීබීසී රේඩියෝ 4 නාළිකාවේ වැඩසටහන් මාලාවක් වූ ලෝක ඉතිහාසය වස්තූන් 100කින් නැමැති වැඩසටහනේ 2015 මැයි මස වැඩසටහන සඳහා මෙම ප්‍රතිමාව පූර්විකාවක් ලෙස භාවිතා විය. මෙම වැඩසටහන මගින් ලෙර සංකේතානුසාරයෙන් නිරූපණය කළ බුදුන් වහ්න්සේගේ රුව ප්‍රතිමාවක් ලෙස නිරූපණය කිරීමට අවස්ථාව හිමි කර දුන් සමාජ විපර්යාසය පිළිබඳ සාකච්ඡා කෙරිණි.
බුදුන් වහන්සේ මෙට්ටයක් හෝ පීඨිකාවක් වැනි ආසනයක වැඩ හිඳිනු නිරූපණය කොට ඇත. එම ආසනයේ ඉදිරිපස කුඩා තලප්පාවක් පැළඳ සිටින රශ්මි මාලාවකින් යුත් බෝධිසත්ත්ව රුවක් වේ. එම රුවට පසෙකින් දණගසා සිටින ස්ත්‍රී සහ පුරුෂ රූ දෙකක් වේ. මෙමගින් ප්‍රතිමාව නිර්මාණය කිරීමට අනුග්‍රහ දැක්වූ දායකයන්ගේ රූ නිරූපණය වේ යැයි සිතිය හැක.
ගණපතිදේව යනු කාකතීය රාජවංශයේ කාකතීය අධිරාජ්‍යය පාලනය කළ අධිරාජයා වේ. ඔහු සිය අධිරාජ්‍යය පාලනය කළේ ඔරුගල්ලු සිය අගනුවර කොටගෙන ය. පුරාතන පුත්‍රිකා මංගල්‍යය අනුව ඔහු සිය දියණිය වූ රුද්‍රමා, නිල වශයෙන් පුත්‍රයා ලෙස නම් කොට රුද්‍රදේව නැමැති පුරුෂ නාමයක් ද තැබී ය. 1250-60 දක්වා කාලය තුළ රුද්‍රමා දේවී සිය පියාගේ සම-අනුරාජයා ලෙස හවුල් රාජ්‍ය පාලනයක් ගෙනගියේ රුද්‍රදේව ‍මහාරාජ යන නාමයෙනි.
මුදාහැරීමත් සමග, චිත්‍රපටය යහපත් ප්‍රතිචාර හිමි කරගත් අතර, අධ්‍යක්ෂණය, ඉදිරිපත් කිරීම සහ අනුෂ්කාගේ රංගනය පැසසුමට ලක් විය. බෙල්වොයර් ඊගල් විසින් මෙම චිත්‍රපටයට 3.5/5 ක ඇගයුමක් ලබා දී තිබූ අතර, හි කියාරා සින්දු විසින් එයට 4/5ක ප්‍රමාණනයක් ලබා දෙන ලදී.
චිත්‍රපටයේ නිල ප්‍රචාරක පටය 2015 මාර්තුවේ මුදාහැරිණි. චිත්‍රපටය මුදාහැරීම 2015 ජූනි 26 දින සිදු කිරීමට සැලසුම් කොට තිබුණ ද, තාක්ෂණික ගැටලු හේතුවෙන් එය ඔක්තෝබර් 9 තෙක් කල්දැමිණි. තෙලංගානා ප්‍රාන්තය විසින් මෙම චිත්‍රපටය සඳහා රසවින්දන බදු නිදහසක් ලබා දී තිබිණි.
හීරෝටෝකීස් විසින් නීත්‍යානුකූලව රුද්‍රමාදේවී චිත්‍රපටය 2 සහ 3 රූප ආකෘතිවලින් මුදාහරින ලද්දේ ලොවපුරා 3 රූපවාහිනී පාරිභෝගිකයන් හට ලබා ගැනීම සඳහායි.
පූංකෝඩිගේ ගුරුවරයා සහ ඇගේ මුත්තනුවන් විසින් ඇයව කබඩි තරගයකට සහභාගී කරන අතර, එමගින් ඇයට චෙන්නායි වෙත ගොස් උසස් අධ්‍යාපනය හැදෑරීමට ශීෂ්‍යත්වයක් හිමි වේ. ඇගේ ප්‍රතිවාදිනිය වන දීපිකා ඇයව පහත ඇද දැමීමට තැත් කරයි. කෙසේනමුත්, පසුව දැනගන්නට ලැබෙන්නේ දීපිකා යනු පූංකෝඩිගේ අර්ධ-සොයුරිය බවයි. පූංකෝඩි විවිධ බාධකවල මුහුණදෙයි. මේ අතර දීපිකා, ජීවා සහ පූංකෝඩි තුන්කොන් ප්‍රේමයක පැටලෙති. මෙම සත්‍යය අනාවරණය වීමත් සමග ඇගේ පවුලට සහ දිවි ගමනට වන බලපෑම කථාවේ ඉදිරියට නිරූපණය වනු ඇත.